CELEX: C2005/171/21
Language: sl
Date: 2005-07-09 00:00:00
Title: Sodba Sodišča prve stopnje z dne 11. maja 2005 v združenih zadevah T-111/01 in T-133/01, Saxonia Edelmetalle GmbH in Zeitzer Maschinen, Anlagen Geräte (ZEMAG) GmbH proti Komisiji Evropskih skupnosti (Državna pomoč — Prestrukturiranje — Zloraba državne pomoči — Vračilo pomoči — Člen 88(2) ES — Uredba (ES) št. 659/1999)

9.7.2005   
            
            
               SL
            
            
               Uradni list Evropske unije
            
            
               C 171/13
            
         
      SODBA SODIŠČA PRVE STOPNJE
   
   z dne 11. maja 2005
   v združenih zadevah T-111/01 in T-133/01, Saxonia Edelmetalle GmbH in Zeitzer Maschinen, Anlagen Geräte (ZEMAG) GmbH proti Komisiji Evropskih skupnosti (1)
   
   (Državna pomoč - Prestrukturiranje - Zloraba državne pomoči - Vračilo pomoči - Člen 88(2) ES - Uredba (ES) št. 659/1999)
   (2005/C 171/21)
   Jezik postopka: nemščina
   V združenih zadevah T-111/01 in T-133/01, Saxonia Edelmetalle GmbH, s sedežem v Haslbrücku (Nemčija), ki jo zastopata P. von Woedtke, odvetnik, in J Riedemann, likvidacijski upravitelj družbe ZEMAG GmbH, v likvidaciji, s sedežem v Zeitzu (Nemčija), ki jo zastopa U. Vahlhaus, odvetnik, z naslovom za vročanje v Luxembourgu, proti Komisiji Evropskih skupnosti (zastopniki: V. Kreuschitz in V. Di Bucci, z naslovom za vročanje v Luxembourgu), katere predmet je razglasitev ničnosti Odločbe Komisije 2001/673/ES z dne 28. marca 2001, ki se nanaša na državno pomoč, ki jo je Nemčija dodelila EFBE Verwaltungs GmbH & Co. Management KG, postala Lintra Beteiligungsholding GmbH, z družbami Zeitzer Maschinen, Anlagen Geräte GmbH, LandTechnik Schlüter GmbH, ILKA MAFA Kältetechnik GmbH, SKL Motoren- und Systembautechnik GmbH, SKL Spezialapparatebau GmbH, Magdeburger Eisengießerei GmbH, Saxonia Edelmetalle GmbH in Gothaer Fahrzeugwerk GmbH (UL L 236, str. 3), je Sodišče prve stopnje (prvi razširjeni senat) v sestavi B. Vesterdorf, predsednik, M. Jaeger, P. Mengozzi, sodnika, M. E. Martins Ribeiro, sodnica, in F. Dehousse, sodnik, sodni tajnik: D. Christensen, administratorka, dne 11. maja 2005 razglasilo sodbo, katere izrek se glasi:
   
               1.
            
            
               Člen 3 Odločbe Komisije 2001/673/ES z dne 28. marca 2001, ki se nanaša na državno pomoč, ki jo je Nemčija dodelila EFBE Verwaltungs GmbH & Co. Management KG (postala Lintra Beteiligungsholding GmbH z družbami Zeitzer Maschinen, Anlagen Geräte GmbH, LandTechnik Schlüter GmbH, ILKA MAFA Kältetechnink GmbH, SKL Motoren- und Systembautechnik GmbH, SKL Spezialapparatebau GmbH, Magdeburger Eisengießerei GmbH, Saxonia Edelmetalle GmbH in Gothaer Fahrzeugwerk GmbH) se razglasi za ničnega, kolikor Zvezni republiki Nemčiji nalaga, da od družbe Saxonia Edelmetalle GmbH zahteva vračilo zneska 3.195.559 DEM, skupaj s pripadajočimi obrestmi in od družbe Zeitzer Maschinen, Anlagen Geräte (ZEMAG) GmbH celotnega zneska pomoči 6.496.271 DEM, skupaj s pripadajočimi obrestmi.
            
         
               2.
            
            
               V preostalem se tožba zavrne.
            
         
               3.
            
            
               Komisiji se naloži plačilo stroškov, skupaj s stroški postopka za izdajo začasne odredbe v zadevi T-111/01.
            
         
      (1)  UL C 227, 11.8.2001.